
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
ΓΙΑ ΤΗΝ ΠΡΟΣΛΗΨΗ ΠΡΟΣΩΠΙΚΟΥ
Αναρτητέα στο Διαδίκτυο
Δράμα, 15.06.2026
Αρ.Πρωτ. 40
Ο κοινωνικός Συνεταιρισμός Περιορισμένης Ευθύνης Τομέα Ψυχικής Υγείας Δράμας με διακριτικό τίτλο Κοι.Σ.Π.Ε Αρσινόη, για τις ανάγκες λειτουργίας του, στο πλαίσιο ανάπτυξης των νέων δραστηριοτήτων του, καλεί υποψήφιους να εκδηλώσουν ενδιαφέρον για την κάλυψη των αναγκών για την παρακάτω θέση εργασίας:

	ΕΙΔΙΚΟΤΗΤΑ
	ΑΡΙΘΜΟΣ ΘΕΣΕΩΝ
	ΤΙΤΛΟΣ ΣΠΟΥΔΩΝ
	ΜΟΡΦΗ ΕΡΓΑΣΙΑΣ

	ΔΙΟΙΚΗΤΙΚΟΣ ΥΠΑΛΛΗΛΟΣ
	1 (μία)
	Απόφοιτος Δευτεροβάθμιας Εκπαίδευσης
	Μερικής απασχόλησης ορισμένου χρόνου




Η μορφή εργασίας είναι Μερικής Απασχόλησης, Ορισμένου Χρόνου, με δυνατότητα ανανέωσης της σύμβασης εργασίας. Η απασχόληση είναι σε 4ωρη βάση επί 5 ημέρες την εβδομάδα(Δευτέρα έως Παρασκευή). 


Η πρόσκληση εκδήλωσης ενδιαφέροντος και η αίτηση συμμετοχής θα βρίσκεται αναρτημένη:
- στην ιστοσελίδα του Κοι.Σ.Π.Ε: koispedramas.webnode.gr


Απαραίτητα Προσόντα:
α. Απόφοιτος Δευτεροβάθμιας εκπαίδευσης
β. Άριστη γνώση ηλεκτρονικών υπολογιστών σε περιβάλλον Windows και ειδικά Microsoft Office Word, Excel, PowerPoint και Office 365
γ. Εμπειρία, αποδεικνυόμενη με κάθε πρόσφορο μέσο (βεβαιώσεις εργοδοτών, αντίγραφα τιμολογίων, βεβαιώσεις ασφαλιστικών ταμείων), στον τομέα της Ψυχικής Υγείας σε άμεση επαφή με ΛΥΨΥ(Λήπτες Υπηρεσιών Ψυχικής Υγείας).

Ειδικότερα θα εκτιμηθεί εμπειρία στις παρακάτω διαδικασίες:
1. Διαχείριση και συντονισμός έργων, ανθρωπίνων πόρων και Ευρωπαϊκών προγραμμάτων με έμφαση στον τομέα της Ψυχικής Υγείας και της Κοινωνικής Οικονομίας που να περιλαμβάνουν κατάρτιση, συμβουλευτική και προώθηση στην απασχόληση ατόμων με ψυχική νόσο ή/και νοητική υστέρηση, συμπεριλαμβανομένης της δυνατότητας σύνταξης προτάσεων για τη συμμετοχή σε προσκλήσεις ή διαγωνισμούς αντίστοιχων έργων.
2. Ικανότητα σύνταξης τεχνικών και οικονομικών προσφορών για τη συμμετοχή σε διαγωνισμούς προμηθειών και παροχής υπηρεσιών όπως σχεδίων δράσης για συμμετοχή σε προσκλήσεις χρηματοδοτούμενων έργων στον τομέα της Ψυχικής Υγείας και της Κοινωνικής Οικονομίας.
3. Γνώσεις και ικανότητα χειρισμού έργων στο περιβάλλον του ΟΠΣ Εργόραμα καθώς και τήρησης φυσικών φακέλων έργου.
4. Εμπειρία στις διαδικασίες διαχείρισης φορέων Κοινωνικής Οικονομίας (ΚΟΙΣΠΕ, ΚΟΙΝΣΕΠ)
5. Ικανότητα οργάνωσης στο σύνολο της δραστηριότητας του φορέα: διαχείριση ωφελούμενων, εργαζομένων, στελεχών διοίκησης, πελατών και προμηθευτών, διοργάνωση εκδηλώσεων, ταξιδιών, διακρατικών δράσεων, εκπόνηση πληροφοριακών εντύπων και δελτίων τύπου, παρακολούθηση και αρχειοθέτηση των δαπανών και δυνατότητα συνεργασίας με το λογιστήριο της επιχείρησης.
6.  Εμπειρία και ικανότητα εκπροσώπησης του φορέα για τη διεκπεραίωση επίσημων ελέγχων από εθνικούς ή ευρωπαϊκούς φορείς χρηματοδότησης.
7. Άριστη ικανότητα σύνταξης εκθέσεων και παρουσιάσεων για την εκπροσώπηση του φορέα σε συνέδρια ή εκθέσεις για την προβολή του έργου του Κοι.Σ.Π.Ε.
8. Άριστη ικανότητα εργασίας σε μηχανογραφημένο περιβάλλον και στη χρήση διαδικτύου.
9. Εξοικείωση και εμπειρία χειρισμού σχέσεων με άτομα της ομάδας στόχου (ΛΥΨΥ ή/και άτομα με Νοητική Υστέρηση)

Δικαιολογητικά
Τα απαραίτητα δικαιολογητικά που θα κατατεθούν ή θα αποσταλούν ταχυδρομικά και θα συνοδεύουν την αίτηση συμμετοχής είναι:
1. Βιογραφικό Σημείωμα Europass
2. Αστυνομική ταυτότητα
3. Τίτλος σπουδών
4. Βεβαιώσεις προϋπηρεσίας
5. Υπεύθυνη Δήλωση του Ν. 1599/1986 από το gov.gr με την οποία να δηλώνεται ότι ο υποψήφιος:
α) δεν έχει καταδικαστεί σε κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, δωροδοκία, καταπίεση, απιστία περί την υπηρεσία, παράβαση καθήκοντος, καθ' υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής,[image: ]
β) δεν είναι υπόδικος και δεν έχει παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε,[image: ]γ) δεν έχει, λόγω καταδίκης, στερηθεί τα πολιτικά του δικαιώματα και για όσο χρόνο διαρκεί η στέρηση αυτή.
6. Για τους υποψηφίους άνδρες, έγγραφο που να δηλώνει την περάτωση της στράτευσης υποχρεώσεων ή την απαλλαγή από αυτή.

Τα ανωτέρω δικαιολογητικά θα κατατεθούν σε ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.



Κριτήρια Αξιολόγησης:
· ΤΥΠΙΚΑ ΠΡΟΣΟΝΤΑ (0-20)
· ΣΧΕΤΙΚΗ ΠΡΟΫΠΗΡΕΣΙΑ (0-30)
· ΕΜΠΕΙΡΙΑ ΣΤΗΝ ΨΥΧΙΚΗ ΥΓΕΙΑ (0-20)
· ΠΡΟΦΟΡΙΚΗ ΣΥΝΕΝΤΕΥΞΗ (0-30)

Κατάθεση Εγγράφων
Οι ενδιαφερόμενοι/ες μπορούν να καταθέτουν την αίτηση υποψηφιότητας τους με τα δικαιολογητικά και το βιογραφικό τους σημείωμα αυτοπροσώπως στα γραφεία του φορέα στη διεύθυνση Αβδήρων & Αν. Μακρή Γωνία, Τ.Κ. 66100 Δράμα ή ταχυδρομικά με παραλαβή μέχρι και τη λήξη της διαδικασίας εκδήλωσης ενδιαφέροντος, ήτοι Παρασκευή 25/06/26 και ώρα 15.00μ.μ (καταληκτική ημερομηνία και της ταχυδρομικής παραλαβής).
Με την ένδειξη :
ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΠΡΟΣΩΠΙΚΟΥ ΣΤΟΝ ΚΟΙΣΠΕ ΑΡΣΙΝΟΗ
Για περισσότερες πληροφορίες, οι ενδιαφερόμενοι, μπορούν να επικοινωνούν τις εργάσιμες ημέρες από 10:00π.μ έως 14:00μ.μ στο τηλ. 2521046376.
Η παρούσα πρόσκληση εκδήλωσης ενδιαφέροντος αναρτάται στο διαδίκτυο μέσω της επίσημης ιστοσελίδας του Φορέα για 10 ημέρες τουλάχιστον.
Αφού γίνει o έλεγχος και η αξιολόγηση των υποψηφιοτήτων και των δικαιολογητικών των Υποψηφίων θα ακολουθήσει η διαδικασία συνέντευξης. Μετά την ολοκλήρωση της διαδικασίας επιλογής, θα ανακοινωθούν και θα αναρτηθούν τα ονόματα του επιτυχόντος και των επιλαχόντων.
Εκ του Δ.Σ.


Η Πρόεδρος 
Κοτσαμπασίδου Ευθαλία

